钦定古今图书集成/历象汇编/岁功典/第052卷 > 端午游真如迟适远从子由在酒局
## 钦定古今图书集成/历象汇编/岁功典/第052卷 > 端午游真如迟适远从子由在酒局

前人

“一与子由别，却数七端午。”身随彩丝系，心与昌歜苦。
今年匹马来，佳节日夜数。儿童喜我至，典衣具鸡黍。
水饼既怀乡，饭筒仍愍楚。谓言必一醉，快作西川语。
宁知是官身，糟麹同薰煮。独携三子出，古刹访禅祖。
高谭付梁罗，诗律到阿虎。归来一调笑，慰此长龃龉。